
RAPORT DE SPECIALITATE
pentru modificarea HCLMT nr. 271/28.07.2017 privind reorganizarea Regiei Autonome de Transport Timişoara  în Societate Comercială pe acţiuni
Consiliul Local al Municipiului Timişoara, prin Hotărârea nr. 271/28.07.2017, a aprobat reorganizarea, prin transformare, a Regiei Autonome de Transport Timişoara în societate comercială pe acţiuni, cu Acţionar Unic, Municipiul Timişoara prin Consiliul Local al Municipiului Timişoara, având denumirea S.C. SOCIETATEA DE TRANSPORT PUBLIC TIMISOARA S.A. (abreviat STPT).
Prin art. 7 din HCLMT nr. 271/28.07.2017 s-au numit primii membrii ai Consiliului de Administraţie al S.C. SOCIETATEA DE TRANSPORT PUBLIC TIMISOARA S.A. (abreviat STPT), după cum urmează:
1-
Culiţă Chiş    - din partea autorităţii tutelare;

2-   
Buboi Ligius - Cosmin;

3-
Ioan Goia;

4-
Bitea Nicolae Florin;

5-
Avram  Stanusoiu  Constantin;

6-
Supuran Sorin;

7-
Mateuţ Ioan Alexandu;

8 -  
Juriţă Arsenie;

9 -  
Ciancă Daniel.
Consiliu de Administraţie format din 9 membri s-a numit pe o perioadă de 4 luni, putând fi prelungit cu două luni în cazul în care nu este încheiată procedura de selecţie pentru administrator. Contractul de mandat pentru administratorii provizorii este cel aprobat prin art. 3 din HCLMT nr. 503/22.10.2013.
Domnul Ciancă Daniel, şi-a depus, în data de 10.10.2017, demisia din funcţia de membru al Consiliului de Administraţie al S.C. SOCIETATEA DE TRANSPORT PUBLIC TIMISOARA S.A.
Conform prevederilor art. 2, pct. 2 lit. b) din O.U.G nr. 109/2011 privind guvernanţa corporativă a întreprinderilor publice, S.C. SOCIETATEA DE TRANSPORT PUBLIC TIMISOARA S.A. va fi o întreprindere publică. Aceasta va avea acţionar unic Consiliului Local al Municipiului Timişoara, ce are calitatea de autoritate publică tutelară potrivit prevederilor art. 2 pct. 3 lit. a) din O.U.G. nr. 109/2011.
Conform dispoz. art. 64 ind. 1 din O.U.G. nr. 109/2011, în caz de vacanţă a unuia sau a mai multor posturi de administrator al unei societăţi, acţionarii, prin autoritatea publică tutelară, pot convoca adunarea generala a acţionarilor în vederea numirii administratorilor provizorii, până la finalizarea procedurii de selecţie a administratorilor. Durata mandatului administratorilor provizorii este de 4 luni, cu posibilitatea prelungirii, pentru motive temeinice, până la maximum 6 luni.
În conformitate cu prevederile art. 28 din OUG nr. 109/2011, consiliul de administraţie este format din 5-9 membri în cazul întreprinderilor publice care îndeplinesc următoarele condiţii cumulative, resectiv au înregistrat o cifră de afaceri în ultimul exerciţiu financiar superioară echivalentului în lei al sumei de 7.300.000 euro şi au cel puţin 50 de angajaţi. Întrucât noua societate va îndeplini cumulativ cele două condiţii, este necesar ca doi dintre membrii consiliului de administraţie să fie din rândul funcţionarilor publici din cadrul autorităţii publice tutelare.
Pentru a nu fi perturbată activitatea societăţii rezultate din reorganizare, considerăm oportună înlocuirea administratorului provizoriu care a demisionat până la definitivarea procedurii de selecţie a noilor membri ai consiliului de administraţie, în conformitate cu prevederile O.U.G nr. 109/2011.

Selecţia membrilor Consiliului de Administraţie al S.C. SOCIETATEA DE TRANSPORT PUBLIC TIMISOARA S.A. implică parcurgerea unor etape obligatorii conform dispoziţiilor O.U.G. nr. 109/2011. Timpul pentru finalizarea procedurii de selecţie este de maximum 150 de zile de la declanşarea procedurii conform art. 64 ind. 4 din O.U.G. nr. 109/2011. 

Declanşarea procedurii de selecţie a membrilor consiliilor de administraţie se realizează conform prevederilor art. 3 din Anexa nr. 1 a Hotărârii de Guvern nr. 722/2016 pentru aprobarea Normelor metodologice de aplicare a unor prevederi din ordonanţa de Urgenţă a Guvernului nr. 109/2011 privind guvernanţa corporativă a întreprinderilor publice: “În cazul societăţilor la care statul sau o unitate administrativ-teritorială este acţionar unic, la data la care autoritatea publică tutelară emite actul administrativ în acest sens.”

Având în vedere cele mai sus prezentate, precum şi vacantarea unui post de administrator al S.C. SOCIETATEA DE TRANSPORT PUBLIC TIMISOARA S.A. propunem:

·  Înlocuirea domnului Ciancă Daniel cu doamna Nastasia Pop din partea autorităţii tutelare astfel încat să fie îndeplinite prevederile art. 28 din OUG nr. 109/2011.
· Prelungirea mandatului tuturor administratorilor până la finalizarea procedurii de selecţie prevăzută de OUG nr. 109/2011.

